Hof vaan Zjustitie vaan de Europese Unie

't Hof vaan Zjustitie vaan de Europese Unie is 'n instèlling vaan de Europese Unie. 't Is de euverkoepelende term (ingeveurd sinds 't Verdraag vaan Lissabon) veur 't Europees Hof vaan Zjustitie, 't Gerech en gespecialiseerde rechbaanke. Op basis vaan artikel 19 vaan 't Verdraag rakende de Europese Unie verzekert 't de eerbiedeging vaan 't rech bij 't verdutse en de touwpassing vaan de Europese verdrage. Sinds de opriechting in 1952 gief 't doezende zake die bij 't Hof aonhengeg gemaak zien. Um dizze stroum te verwèrke en de rechsbesjerming vaan de börgers te verbetere, is in 1989 e Gerech touwgeveug. Dit Gerech sprik ziech in ierste instantie oet in bepaolde categorieë vaan zake, zoewie gesjèlle die verband hawwe mèt Mededinginsrech en hoeger beroep wat door particuliere is ingedeend. Euvereges is 't sinds 't Verdraag vaan Nice meugelek gewore um gespecialiseerde rechbaanke in 't leve te rope. 't In 2004 ingestèld Gerech veur ambtenerezake vaan de Europese Unie is bis allewijl 't einegste. 't Hof vaan Zjustitie vaan de EU is, zjus wie 't Europees Hof, gevesteg in Luxembörg.

 Bron  
 Nederlandstaolege versie vaan dit artikel

Categorie:Europese Unie
*
Categorie:Insjtillinge van de Europese Unie
Categorie:Judicieel mach